РЕПУБЛИКА СРБИЈА 
ОПШТИНА КРУПАЊ
Комисија за помоћ младим талентима 
IIБрој:67-7/2021
01.12.2021.године 
К Р У П А Њ 


На основу члана 15. став 1. тачка 40. и члана 38. став 1. тачка 6. Статута општине Крупањ  („Сл. лист општине Крупањ'' бр.19/2008  и 28/2016), члана 2. Одлуке о начину пружања помоћи младим  талентима у области спорта („Сл. лист општине Крупањ'' бр.10/2018),  Комисија за помоћ младим талентима на седници одржаној  02.12.2021. године донела је:
                                                               

О Д Л У К У
О ДОДЕЛИ НОВЧАНЕ ПОМОЋИ  МЛАДИМ ТАЛЕНТИМА
У ОБЛАСТИ  СПОРТА

                                                                       
1. Комисија за  младе таленте на основу поднетих захтева на  објављени јавни позив за подношење захтева за доделу новчане помоћи младим талентима у области спорта IIБрој: 67-7/2021 од 29.09.2021. године у оквиру  расположивих  средства у Одлуци о буџету општине Крупањ за 2021. годину за ту намену додељује младим талентима  из области спорта новчану помоћ  у  нето износу од  по 60.000,00 динара  и то:

1. Николини Гајић из Брштице, младом таленту из области  спорта, студенту.   
2. Малолетној Тамари Јаковљевић чији је законски заступник њена мајка Јелена Јаковљевић обе из  Крупња, Улица Владе Зечевића број 220, младом таленту из области  спорта, ученица средње школе.   
3. Малолетном Душану Живановићу чији је законски заступник његова мајка Милена Живановић обоје из Крупња, Улица Радничка бб, младом таленту из области  спорта, ученику основне школе.    
                                                                   
2. На основу ове одлуке млади таленти из става 1. исте по коначности Одлуке закључиће уговоре о додели предметне новчане помоћи са општином Крупањ. 

                                                                                 О б р а з л о же ње 

Одлуком о буџету општине Крупањ  за 2021. годину предвиђена су средства за  исплату новчане помоћи младим талентима.

Комисија за помоћ младим талентима расписала је дана 29.09.2021. године јавни позив за подношење захтева за доделу новчане помоћи младим талентима у области спорта на основу Одлуке о начину пружања помоћи младим талентима у области спорта („Сл. лист општине Крупањ'' бр.10/2018) и исти је трајао до 14.10.2021. године. На расписани јавни позив за подношење захтева за доделу новчане помоћи младим талентима у области спорта благовремено  је  поднето три захтева. Све услове из јавног позива и из Одлуке о начину пружања помоћи младим талентима у области спорта испунило је три подносиоца захтева и то: Николина Гајић из Брштице, малолетна Тамара Јаковљевић  из Крупња и малолетни Душан Живановић из Крупња, па је њима и додељена предметна новчана помоћ у износу од по 60.000,00 динара, а применом одредаба члана 2. Одлуке о начину пружања помоћи младим талентима у области спорта. На основу тога одлучено је као у ставу 1. тачка 1. до 3. диспозитива ове одлуке.

Млади таленти којима је додељена новчана помоћ ће по коначности ове одлуке закључити уговор са Општином Крупањ а на основу члана 13. Одлуке о начину пружања помоћи младим талентима из области спорта, па је одлучено као у ставу 2. диспозитива ове одлуке. 

ПОУКА  О ПРАВНОМ ЛЕКУ: Против ове одлуке може се изјавити приговор у року од 15 дана од  дана пријема  исте Општинском већу општине Крупањ, а преко ове Комисије. 

Одлуку  о  додели   новчане помоћи младим талентима  у области спорта  доставити: Општинском већу општине Крупањ  на давање сагласности,  подносиоцима захтева, председнику општине Крупањ,  служби рачуноводства  Општинске управе општине Крупањ  и писарници а/а.


                                                                                                                       ПРЕДСЕДНИК  КОМИСИЈЕ
                                                                                                                   ЗА ПОМОЋ  МЛАДИМ  ТАЛЕНТИМА
                                                                                                                   
                                                                                                                    ИВАН  ИСАИЛОВИЋ с.р.



